เป็นผื่นเล็กๆ ผดๆ ตามแขน ขา แต่ตามตัวและใบหน้าส่วนที่อยู่ใต้ร่มผ้าไม่มีค่ะ มีอาการคัน อยากทราบว่าเป็นอาการแพ้ หรือโรคทางผิวหนังอะไรรึปล่าวคะ และควรทานยาหรือรักษาอย่างไรคะ
สวัสดีค่ะ ตุ่มคันขึ้นตามตัวอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ผื่นลมพิษ มักเป็นปื้นนูนแดง มักยุบไปได้เองภายใน 24 ชั่วโมง6 ตุ่มจากการถูกแมลงกัดแนะนำพบแพทย์ให้ได้การวินิจฉัยที่แน่นอน หากตุ่มคันมาก ลุกลาม กระจายเป็นบริเวณกว้าง มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ ควรรีบไปพบแพทย์ การรักษารักษาตามสาเหตุ หากเป็นผื่นผิวหนังอักเสบไม่ว่าจะจากแพ้สารสัมผัส จากภายในตัวเอง หรือแพ้แสงจะได้ยาทาในกลุ่มสเตียรอยด์ แต่ถ้าเป็นการติดเชื้อราจะต้องใช้ยาฆ่าเชื้อราทา เป็นต้นการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง ใส่เสื้อผ้าที่ระบายอากาศได้ดี ไม่อับชื้น